cyanic-selkie/wikianc huggingface dataset:
Tvergrov
Ifølgje Hjørundfjordboka Band V «Gard og ætt» av Lars Strømme og Ragnar Standal kan namnet ha fleire tydingar. Namnet har vore skrive både Tvergroff og Tuergrov, men og Thuerberg. Det siste vert rekna som ein glipp. Namnet vert uttala som det no skrivst. Det heng saman med elva som kjem ned her - ei lita elv (grov) på tvers av dalen, ned i ei større.
Napolibukta
Napolibukta er ei bukt på sørvestkysten av Italia (provinsen Napoli i regionen Campania). Han opnar i vest til Tyrrenhavet. Bukta grenser i nord til byane Napoli og Pozzuoli, i aust til Vesuv og i sør Sorrentinehalvøya og den støsrte byen her Sorrento. På andre sida av halvøya ligg Salernobukta.
Øyane Capri, Ischia og Procida ligg i bukta. Området er ein viktig turistdestinasjon for Italia med romerske ruinar av Pompeii og Herculaneum (øydelagd av vulkanutbrotet til Vesuv i år 79 e.Kr.) ligg i nærleiken.
Gråstrupedukkar
Gråstrupedukkar (Podiceps grisegena) er ein fugl i dukkarfamilien med habitat i tempererte områda av nordvestlege Nord-Amerika, Asia og austlege Europa. Arten føretrekker grunne ferskvasshabitat som hekkehabitat, slik som mindre innsjøar og små tjørner. I Fennoskandia hekkar han aust og sør om Noreg. Arten er ein trekkfugl med overvintringshabitatet stort sett avgrensa til rolege farvatn ved kysten, nokre fuglar kan overvintre på store innsjøar. Langs norskekysten finst dei frå Trøndelag og sørover, og nordsjøkystane er overvintringsstader for eurasiatiske fuglar.
Lohengrin sjokolade
Lohengrin var eit norsk sjokoladeprodukt som blei selt frå 1911 til 2019. Han var laga av mørk sjokolade med eit fyll av romkrem.
Tvergrov
Det er per 2006 berre ein gard som er i drift. Inntil for kort tid sidan var det to... og rundt 1980 var det fire gardar her.
Lohengrin sjokolade
Sjokoladen blei lagt fram for sal fyrste gong i Nationaltheatret i 1911, i samband med ei framsyning av Wagner-operaen Lohengrin. Sjokoladen blir laga av A/S Freia og fabrikken hadde dette året fått ein avtale om einesal av sjokolade i teateret. Han kom ikkje i sal i butikkane før eit par år etter.
Sjokoladen syner to stiliserte roser i jugendstil. Han blei formgjeven av arkitekten Henrik Bull, som òg hadde teikna Nationaltheatret. Utforminga blei seinare noko forenkla. Sjokoladen blei kåra til eit av kulturminna i samband med kulturminneåret 2009.
På byrjinga av 1970-talet bestemte Freia seg for å leggja ned produksjonen av Lohengrin, men etter store protestar blei produksjonen sett i gang igjen etter nokre få månader.
I februar 2019 bei salet av sjokoladen stoppa av den nye eigaren Mondelēz, mykje på grunn av låg etterspurnad. Produksjonen av Lohengrin blei avslutta allereie i oktober/november 2018.
Yu Tokisaki
Yu Tokisaki er ein tidlegare japansk fotballspelar.
Han spela for klubbane Shonan Bellmare, Mito HollyHock og Fukushima United FC.
Vasa
Vasa (finsk Vaasa) er ein bykommune i Finland, og administrasjonssenteret i Västra Finlands län. Vasa kommune grensar til kommunane Korsholm og Malax. Vasa er ein tospråkleg kommune med finsk som majoritetsspråk (69,8 %) og svensk som minoritetsspråk (24,8 %). I omlanda til Vasa er det svensk som er majoritetsspråk.
Tvergrov
Tvergrov er eit så sjeldant namn at alle som har dette namnet kjenner banda tilbake til ein av dei fire gardane. Det er slik råd å «overnatte» kvar som helst i inn- og utland tvergrovingar i mellom. ..
Vasa
Historie
Vasa vart grunnlagd i år 1606 av kong Karl IX av Sverige, og fekk namn etter den svenske kongeætta. Vasa vart ein viktig handels- og sjøfartsby på 1800-talet. Den gamle byen Vasa låg opphavleg ved kysten (i noverande Mustasaari kommune) men landhevinga har gjort at denne delen av byen ikkje er tilgjengeleg frå sjøen lenger.
I 1852 vart byen herja av ein stor bybrann. Etter dette vart han flytt 7 km lenger vest, attmed den nye strandlina, og skifte namn til Nikolaistad (finsk Nikolainkaupunki). Dette namnet hadde byen fram til 1917, sjølv om folk lokalt brukte namnet Vasa i denne tida. Under den finske borgarkrigen i 1918 var Vasa sete for senatet, sentrum for dei "kvite", og dimed hovudstaden i Finland. Etter dette fekk Vasa rett til å føre fridomskrossen åt Finland i byvåpenet.
Næringsliv og samferdsel
Vasa er eit viktig knutepunkt for samferdsle i den vestlege delen av Finland. Byen har jarnbanestasjon, og lufthamna ligg 9 km sør for sentrum. Vasa har ferjesamband med Sundsvall og Umeå i Sverige.
Kultur
Muséet Söderfjärdens Meteoria inneheld ei utstilling som viser meteorittnedslaget i området for 520 millionar år sidan. Kvarkens natursenter Terranova er eit informasjonssenter den fyrste og einaste staden i Finland som har kome på verdsarvlista til UNESCO: Kvarkens skärgård. Elles har Vasa eit historisk museum, kunstsamlinga Österbottens museum, opera, finsk- og svenskspråkleg teater, og moroparken Wasalandia.
Gråstrupedukkar
Skildring
Gråstrupedukkaren flyg med den lange halsen utstrekt og dei store føtene hengande bak kroppen, noko som gjev han ein utstrekt utsjånad. Dei relativt små vengene er grå med kvite sekundærfjører, og dukkaren slår vengene med høg frekvens. Det relativt litle vengeområdet betyr at dukkaren ikkje er i stand til å ta av frå land, og treng ein distanse på 50-60 meter med opent vatn for å få farta som trengst for å ta av. Som alle dukkarar, er gråstrupedukkar ein god symjar, ein spesielt rask dukkar, og reagerer på fare ved å dukke i staden for å flyge. Han bruker føtene til framdrift under vatn, og styrer ved å rotere beina, sidan halen er for kort til dette føremålet. Føtene er plasserte langt bak på kroppen, noko som gjer fuglen klønete på land.
Lohengrin
Lohengrin, WWV 75, er ein romantisk opera av Richard Wagner. Urframsyninga var 28. august 1850 i Weimar. Operaen byggjer på tysk høvisk litteratur frå mellomalderen, særleg Parzival av Wolfram von Eschenbach og oppfølgjaren Lohengrin av ein annan forfattar. Hovudpersonane i operaen er riddaren Lohengrin (tenor) og Elsa von Brabant (sopran).
Gråstrupedukkar
Skildring
Han har òg eit forseggjord spel og ei rekke høge paringsrop. Paret finn saman på overvintringsstaden før vårtrekket. Når paret er framme på hekkeplassen tar begge til med å bygge reiret av vassplantar over flytande vegetasjon i ein grunn innsjø.
Lohengrin
Forspelet til akt 1 blir ofte framført separat som eit konsertstykke (gjerne saman med det kortare forspelet til akt 3). Dette musikkstykket representerer det overnaturlege aspektet ved den heilage gralen, og har vorte utpeika som ein av Wagners mest inspirerte komposisjonar.
Gråstrupedukkar
Skildring
Dette er ein av dei mest vokale dukkarartane i hekkesesongen, men til liks med slektningane sine er han hovudsakleg stille resten av året. Han har eit høgt, jamrande eller hylande spellæte «uooooh», gjeve av ein enkelt fugl eller eit par i duett, om natta eller om dagen, og ofte frå skjulestaden. Lange sekvensar på opptil 60 følgjande tonar kan høyrast i møte mellom rivaliserande territoriale fuglar. Eit stort utval av kvakk, klukkande, susande, raslande og spinnande læte med mykje individuell variasjon kan òg høyrast.
Lohengrin
Verket blei godt motteke blant tilskodarane, og fleire stykke er blitt velkjende, slik som forspelet til første og tredje akt («In fernem Land») og bryllaupsmarsjen, som ofte blir spelt i bryllaup.
Den første norske framføringa fann stad den 2. desember 1885 ved Tivoli Opera i Oslo. Den 7. desember 1911 vart Lohengrin framført på Nasjonalteateret i Oslo, og ein sjokolade kalla «Lohengrin» vart lansert.
Gråstrupedukkar
Skildring
Ein stor part av føda til gråstrupedukkar er fisk, anna byttedyr er vasslevande virvellause dyr, insekt og larvane deira, og nokre gongar amfibium. Han svelgjer òg sine eigne fjør, kanskje for å verne fordøyingssystemet. IUCN kategoriserer arten som livskraftig, den globale populasjonen er estimert til 190 000-290 000 individ og minkande, men i Europa er populasjonen trudd å vere aukande.
Lohengrin
Ei typisk framsyning varer i ca. 3 ½ timar.
Gråstrupedukkar
Utbreiing og habitat
Hekkinga skjer i grunne ferskvassjøar, buktar med større innsjøar, våtmark og andre innlandsvatn, ofte mindre enn 3 hektar i utstrekking og mindre enn 2 meter djupe. Gråstrupedukkaren viser ein preferanse for vatn i skogkledde område eller i busktundra lengst nord, og favoriserer stader med rikeleg framvekst, som siv. Den amerikanske underarten er mindre knytt til ein høg vassplantetettleik, og hekkar nokon gongar på ganske opne innsjøar.
Lohengrin
Roller
Roller, stemmeleie, rollebesetning ved premieren
Gråstrupedukkar
Utbreiing og habitat
Alle populasjonar er flyttfuglar og overvintrar hovudsakleg på havet, vanlegvis ved elvemunningar og bukter, men ofte godt utanfor kysten der fisken er innan rekkevidde ved dukking nær grunne bankar eller øyar. Den føretrekte passasjen og overvintringshabitatet er vatn som er mindre enn 15 m djupt med sand- eller grusbotn, spreidde steinar og flekkar med tang. Om vinteren et fuglar typisk åleine og samlar seg sjeldan til flokkar, men ved trekk kan det samlast konsentrasjonar på over 2000 individ på favoriserte rasteplassar. Trekka går vanlegvis om natta, men kan òg føregå i løpet av dagen, spesielt over vatn.
Nominatunderarten hekkar frå Sør-Sverige og Danmark gjennom Sentral- og Aust-Europa aust til Vest-Sibir, og overvintrar hovudsakleg ved kystar av Nordsjøen, med mindre tal i sørlegaste Austersjøen, Adriaterhavet, Svartehavet, Kaspihavet, Middelhavet og på innsjøar. P. g. holboelii hekkar i Nord-Amerika i Alaska, vestlege og sentrale Canada, og det nordlege USA aust til Minnesota; i Asia hekkar han i det austlege Sibir frå Kamtsjatkahalvøya, sørover til Hokkaido og vestover til Mongolia. Dei asiatiske fuglane overvintrar til havs frå Japan til Aust-Kinahavet, og amerikanske hekkefuglar overvintrar i Stillehavet, hovudsakleg frå sørlege Alaska til British Columbia, få fuglar sør til California, og i Atlanterhavet frå Newfoundland og Labrador sørover til Florida. Nokre fuglar blir verande på Dei store sjøane viss dei er tilstrekkeleg isfrie.
Super Mario
Super Mario er ein serie plattformspel skapt av Nintendo, med maskoten Mario i hovudrolla. Det er den sentrale serien av den større Mario-serien. Han er alternativt kjend som Super Mario Bros.-serien eller berre Mario-serien. Det er blitt gjeve ut minst eit Super Mario-spel for alle dei store Nintendo-spelkonsollane.
Hideo Oshima
Hideo Oshima er ein tidlegare japansk fotballspelar.
Han spela for klubbane Yokohama Flügels, Kyoto Purple Sanga, Montedio Yamagata, Yokohama F. Marinos, Albirex Niigata, JEF United Chiba, Consadole Sapporo og Giravanz Kitakyushu.
Tilstandslikninga
Tilstandslikninga er forholdet mellom tilstandsvariablar i fysikk og termodynamikk. Meir spesifikt er tilstandslikninga ei termodynamisk likning som skildrar tilstanden til eit stoff ved visse fysiske forhold. Ho er ei konstitutiv likning, som gjev det matematiske forholdet mellom to eller fleire tilstandsfunksjonar knytte til stoffet, slik som temperatur, trykk, volum eller indre energi. Tilstandslikninga er nyttig for å skildre eigenskapane til væsker, blandingar av væsker, faste stoff eller til og med det indre av stjerner.
Boyles lov (1662)
Boyles lov var kanskje den første forma for ei tilstandslikning. I 1662 gjorde Robert Boyle ei rekkje eksperiment med eit J-forma glasrøyr, som vart lukka i eine enden. Han putta kvikksølv i røyret, og fanga ei viss mengd luft i den korte og lukka enden av røyret. Volumet av gassen vart så forsiktig målt medan meir kvikksølv vart fylt i røyret. Trykket til gassen kunne avgjerast ut frå skilnaden mellom kvikksølvnivået i den korte enden og i den lange, opne enden. Gjennom desse eksperimenta merka Boyle seg at gassvolumet varierte inverst med trykket. På matematisk form kan dette uttrykkast:
Charles si lov eller Lova til Charles og Gay-Lussac (1787)
I 1787 fann den franske fysikaren Jacques Charles at oksygen, nitrogen, karbondioksid og luft utvida seg like mykje med ein temperaturskilnad på 80 Kelvin. Seinare, i 1802, gav Joseph Louis Gay-Lussac ut ei rekkje liknande eksperiment, og gav eit lineært forhold mellom volum og temperatur:
Daltons lov for partialtrykk (1801)
Dalton si lov seier at trykket til ei blanding av gassar er lik summen av trykket til kvar enkelt gass i blandinga. Matematisk kan dette skrivast:
Totaltrykk = Trykk1 + Trykk2 + ...
Den ideelle gasslova (1834)
I 1834 kombinerte Émile Clapeyron lovene til Boyle og Charles og fekk det første forma av den ideelle gasslova. I byrjinga vart lova formulert som PVm=R(TC+267) (der temperaturen vart uttrykt i grader Celsius). Seinare arbeid viste derimot at talet burde vere nærare 273,2, og så vart Celsiusskalaen definert som 0 °C = 273,15 K. Dette gjev:
Tilstandslikningar
I dei følgjande likningane vert variablane definert som følgjande, der SI-einingar oftast vert nytta.
Klassisk ideell gasslov
Den klassiske ideelle gasslova kan skrivast:
Den ideelle gasslova kan òg uttrykkast som
der \rho er tettleiken, er den adiabatiske indeksen (forholdet mellom forskjellige spesifikk varme), e=C_vT er den indre energien per einingsmasse (den «spesifikke indre energien»), C_v er den spesifikke varmen ved konstant volum, og C_p er spesifikk varme ved konstant trykk.
Van der Waals tilstandslikning
Van der Waals-likninga kan skrivast:
Der a og b er konstantar som er avhengig av eit spesifikt stoff. Dei kan utreknast ut frå kritiske eigenskapar som:
òg skriven som
Van der Waals-likning kom i 1873 og vart ein av dei første med større nøyaktigheit enn den ideelle gasslova. I denne likninga vert a kalla tiltrekkingsparameteren og b fråstøytingsparameteren eller det effektive molekylære volumet. Sjølv om likninga er betre enn den ideelle gasslova og kan varsle at kor tid faseendringa skjer, er ho framleis unøyaktig for forhold der væska vert danna. Van der Waals-likning vert ikkje lenger brukt, og vert vanlegvis berre nemnd i historiske samanhengar. Andre moderne likningar som berre er litt meir kompliserte er mykje meir nøyaktig.
Årsaka til at van der Waals-likning er betre enn den ideelle gasslova kjem av to ting. Den eine er at molekyla vert sett på som partiklar med volum, og ikkje materielle punkt. Derfor kan ikkje V verte for liten, slik at ein får (V - b) i staden for V. Det andre er at molekyla i denne lova kan vekselverke med kvarandre, noko dei ikkje gjer i ein ideell gass. Dermed vil trykket vere mindre i dei ytre delane av gassen.
Dieterici si tilstandslikning
Der a er assosiert med gjensidig påverknad mellom dei ulike molekyla og b tek med effekten av at molekyla har ein endeleg storleik, på same vis som van der Waals si likning.
Dei reduserte koordinatane er:
Virial tilstandslikning
Denne tilstandslikninga er ikkje av dei lettaste i bruk, men den viriale likninga er viktig fordi ho kan utleiast direkte frå statistisk mekanikk. Visst ein har dei rette føresetnadane for den matematiske forma for intermolkelyære krefter, kan ein utvikle teoretiske uttrykk for kvar virial koeffisient. I tilfellet er B vekselverknad mellom par av molekyl, C mellom samlingar av tre molekyl, og så vidare. Nøyaktigheita kan aukast til uendeleg ved å ta med fleire ledd av høgare orden.
Ho kan òg nyttast til å finne Boyle-temperatur (temperaturen der B = 0 og den ideelle gasslova gjeld) frå a og b frå van der Waals tilstandslikning, om ein brukar fyljande verdi for B:
Redlich-Kwong tilstandslikning
Likninga vart introdusert i 1949 og var ei kraftig betring i forhold til dei likninga ein hadde på denne tida. Ho er framleis interessant på grunn av den relativt enkle forma. Sjølv om ho var langt betre enn van der Waals tilstandslikning, gjer ho det dårleg med omsyn til væskefasen, og kan derfor ikkje brukast for å nøyaktig rekne ut damp-væske likevekt. Ho kan derimot nyttast i lag med separate væskefase korrelasjonar.
Redlich-Kwong-likninga er god nok for utrekningar av eigenskapar i gassfasen nå forholdet mellom trykket og det kritiske trykket (redusert trykk) er mindre enn om lag halvparten av forholdet mellom temperaturen og den kritiske temperaturen (redusert temperatur):
Soave si tilstandslikning
der ω er asentrisk faktor for stoffet.
For hydrogen:
I 1972 bytta Soave ut a/√(T)-leddet i Redlich-Kwong-likninga med funksjonen α(T,ω) som nyttar temperaturen og ein asentrisk faktor. α-funksjonen konstruert for å passe damptrykkdata for hydrokarbon, og likninga gjer det bra for desse stoffa.
Merk at denne byttinga til ein viss grad endrar definisjonen av a sidan T_c no er i andre orden.
Peng-Robinson si tilstandslikning
der \omega er asentrisk faktor for stoffet og R den universelle gasskonstanten.
Peng-Robinson-likninga vart utvikla i 1976 for å oppfylle følgjande mål:
Stort sett gjer Peng-Robinson-likninga det like godt som Soave-likninga, men er mykje betre til å føresjå væskestettleiken til mange stoff, særleg væsker som er ikkje-polare.
BWRS tilstandslikning
Verdiar for forskjellige parametrar for 15 stoff kan ein finne i:
K.E. Starling, Fluid Properties for Light Petroleum Systems. Gulf Publishing Company (1973).
Elliott, Suresh, Donohue si tilstandslikning
Elliott, Suresh, og Donohue (ESD) si tilstandslikning (EOS) vart sett fram i 1990. Likninga ordnar opp det unøyaktige fråstøytingsleddet i van der Waals likning. EOS tar med effekten av forma av ikkje-polare molekyl og utvidast til polymer med å legge til eit ekstra ledd. EOS vart utvikla gjennom datasimuleringar, og skal fange inn den grunnleggande fysikken til storleiken, forma og hydrogenbindinga.
der:
Stiv tilstandslikning
der e er den indre energien per masse, \gamma er ein empirisk konstant, som vanlegvis er rundt 6,1, og p^0 er ein annan konstant, som representerer den molekylære tiltrekkinga til vassmolekyl. Storleiken til korreksjonen er om lag 2 gigapascal(20 000 atomsfærar).
Tilstandslikninga er uttrykt på denne forma fordi lydfarten i vatn er gjeven ved.
David Brocken
David Brocken er ein belgisk fotballtrenar og tidlegare fotballspelar. Han arbeida ei tid som defensiv trenar i Vålerenga Fotball.
Tilstandslikninga
Stiv tilstandslikning
Vatn oppfører seg dermed som ein ideell gass som allereie er under eit trykk på 20 000 atomsfærar (2 GPa), og forklarar kvifor vatn vanlegvis vert rekna som inkompressibelt. Når det ytre trykket endrar seg frå 1 atmosfære til 2 atmosfærar (100 kPa til 200 kPa), oppfører vatnet seg som ein ideell gass som endrar seg frå 20 001 til 20 002 atomsfærar (2000,1 MPa til 2000,2 MPa).
David Brocken
I spelarkarrieren var han ein offensiv forsvarsspelar, kjend for sine presise innlegg og frispark. Brocken spela for RSC Anderlecht, Lierse SK og KFC Lommel SK, før han kom til norske Vålerenga og var ei viktig brikke der under klubben sin store snuoperasjon i 2004. Han la opp som spelar hausten 2005.
Trenarkarrieren starta han som ungdomstrenar i Lierse SK, før han blei assistenttrenar for A-laget når Kjetil Rekdal tok over ansvaret for Lierse SK. I 2008 var han defensiv trenar i Vålerenga Fotball.
Tilstandslikninga
Stiv tilstandslikning
Denne likninga mistolkar den spesifikke varmekapasiteten til vatn, men ein har eit par alternativ som kan nyttast for prosessar som er mykje ikkje-isentropiske, slik som kraftige sjokk.
Ultrarelativistisk tilstandslikning
Ei ultrarelativistisk væske har tilstandslikning der p er trykk, \mu er energitettleik og c_s er lydfarten.
Den ideelle Bose-tilstandslikninga
der α er ein eksponent spesifikk for systemet (t.d. i fråvær av eit potensialfelt, α=3/2), z er exp(μ/kT) der μ er kjemisk potensial, Li er eit polylogaritme, ζ er Riemann zeta funksjon, og Tc er den kritiske temperaturen der Bose-Einstein kondensat byrjar og dannast.
Val d'Anniviers
Val d'Anniviers er ein dal i distriktet Sierre i Valais i Sveits, som strekkjer seg sørover frå Rhônedalen. Det låg seks kommunar i dalen: Ayer, Chandolin, Grimentz, Saint-Jean, Saint-Luc, Vissoie, Vercorin og Zinal. Innbyggjarane i dalen gjekk i 2006 med på å slå alle kommunane saman til ein, Anniviers, og samanslåinga skjedde i januar 2009.
Ken-Richard Hansen
Ken-Richard Hansen er ein norsk politikar og ordførar i Vevelstad frå 2003 til 2015. Han vart innvald på ei lokal samarbeidsliste, men var medlem av Senterpartiet.
Biri Glassverk
Biri Glassverk, Birid Glasværk eller Biri Glasfabrique var ei verksemd som framstilte glas, mest vindaugsglas og flasker i grønt glas, på Biri. Verket låg på garden Svene i det som i dag er Gjøvik kommune.
Verket vart oppretta av Det kongelige oktroajerede Norske Kompagni i 1761, men produksjonen kom ikkje i gang før om lag 1764. Verksemda vart endeleg lagt ned i 1880, det hadde også vore opphøyr i verksemda frå ca. 1843 til 1855. Det hadde vore fleire ulike eigarskap i driftstida, på slutten vart verket drive av same selskap som det som stod bak Hadeland Glassverk og Hurdal Glassverk.
1764-1809 Kauffeldt-perioden
I 1764 kom Bernt Kauffeldt frå Mecklenburg til Biri. Frå 1769 var han hyttemeister og han vart forvaltar ved verket i 1787. Etter kvart kom sonen Caspar Kauffeldt til å ta over den forretningsmessige sida av drifta medan faren Bernt konsentrerte seg om den daglege drifta. Etter at Bernt døydde i 1791 overtok kona Dorothea saman med sonen Caspar paktinga av verket. Frå 1794 var Caspar einepaktar fram til 1809.
Caspar Kauffeldt var ein dyktig drivar og i 1809 var Biri glassverk større enn Hadeland glassverk og på høgde med Hurdal glassverk.
I 1843 gjekk verket konkurs. Drifta vart tatt opp att i 1855.
Verket har òg vore kalla Birid Glasværk, Biri Glasfabrique og Biri Glasværk.
I 1769 vart det utskrive ekstraskatt for dei som arbeidde ved verket. Skattelistene eksisterer i dag og gir oversikt over kven som arbeidde ved verket og kor mykje dei fekk batalt.
Kambodsjansk
Kambodsjansk er det som gjeld Kambodsja eller kambodsjanarar:
Tomoyoshi Ono
Han spela for klubbane Shonan Bellmare og Yokohama FC.
Vilhelm av Sabina
Han hadde tittel som kardinal, men blei i 1242 vald til kardinalbiskop av Sabina, etter ein region som ligg ca 50 kilometer nord for Roma i Italia. Kardinalembetet er etter paven den høgaste rangen innom den romersk-katolske kyrka. Kardinalkollegiet som under mellomalderen bestod av 10-15 personar vel frå og med 1000-talet paven, oftast nokon frå sin eigen krins. Det fomst tre gradar innan denne krinsen, det vil seie kardinalbiskopar, kardinalprestar og kardinaldiakonar.
Vilhelm av Sabina opptrer også i Jan Guillou si bok Arven etter Arn.
Henrik III av Frankrike
Henrik III var konge av Polen (1573-1574) og deretter konge av Frankrike (1574-1589). Han var bror av kong Frans II og Karl IX, og den siste kongen frå huset Valois.
Liv
Henrik vart fødd som Edouard-Alexandre ved det kongelege slottet Fontainebleau i Seine-et-Marne. Han var den fjerde sonen til Kong Henrik II og Katarina av Medici. Faren døydde då Henrik var sju år, og den femtenårige eldstebroren hans Frans blei konge. Henrik blei utnemnd til hertug av Angoulême og Orléans som niåring (1560) og hertug av Anjou då han var femten (1566). Han fekk namnet Henri (Henrik) då han var tretten.
Fylkesveg 469
Fylkesveg 469 (Fv469) går mellom Skolla og Eide i Flekkefjord. Vegen (bortsett frå ferjestrekninga) er 9,6 km lang. Før 1. januar 2010 var vegen riksveg, etter at forvaltingsreformen trod i kraft har han status som fylkesveg.
Henrik III av Frankrike
Liv
Regjeringstida til Henrik III vart prega av religionsstrid mellom protestantisme og katolisisme. Før han kom på trona, leia Henrik den kongelege hæren i den franske religionskrigen mot hugenottane og deltok i sigrane over dei i Jarnac og Moncontour. Han bidrog under Bartolomeusnatta, der tusenvis av hugenottar vart drepne. I tida like før han blei utnemnd til polsk konge omleira han den hugenott-styrte byen La Rochelle.
Hypotenus
I ein likesida trekant vert vinkelbeina i den rette vinkelen kalla katetar, medan den tredje sida, som dessutan er lengst, vert kalla hypotenus.
Henrik III av Frankrike
Liv
Som konge gav Henrik ut Beaulieu-ediktet, som gav attende mange rettar til hugenottane. Dette førte til kraftig opposisjon blant mange mektiga katolikkar, og hertugen Henrik av Guise oppretta den ytterleggåande katolske ligaen. Kongen måtte trekkja dei fleste rettane tilbake att. Under press frå hertugen av Guise gav han seinare ut eit edikt som tok frå den protestantiske tronarvingen Henrik av Navarra retten til den franske trona. I 1578 innstifta han heilagandsordenen.
Etter at den spanske armadaen fall i 1588, følte Henrik III seg tryggare mot den katolske ligaen. 23. desember det året fekk han hertugen av Guise og bror hans, kardinalen Louis, drepne ved slottet sitt i Blois. Drapa vende mange folk mot han, og han allierte seg med Henrik av Navarra for å slå ned opprøret. I august året etter, dagen før han planla å ta tilbake Paris, blei kongen drepen av dominikanarmunken Jacques Clément. Han blei etterfølgd av Henrik av Navarra.
Hypotenus
Bakgrunnsstoff
Hypotenus i Nynorskordboka
Rechtwinkliges Dreieck Tam giác
Rosa Parks
Rosa Louise Parks, fødd Rosa Louise McCauley, var ei afroamerikansk sydame som er tildelt ein stor del av æra for starten på masserørsla for afroamerikanarar sine rettar i USA på 1950- og 1960-talet.
Aksjonen
1. desember 1955, i Montgomery i Alabama, nekta Parks å gje frå seg setet i den «farga» delen av ein buss til ein kvit mann som kravde det, fordi den «kvite» delen var full. Motivet var at ho var lei av å verta behandla som ein annanrangs borgar. Ho vart arrestert, dømd og fengsla. Ho og fleire andre blei benåda 18. april 2006 for brot mot raseskiljelovane.
Kvelden etter samla 50 leiarar i det farga miljøet seg, leia av den då ganske ukjende Martin Luther King jr., for å diskutera høvelege tiltak etter hendinga. Resultatet vart at heile det farga miljøet gjennomførte ein 381 dagar lang boikott av bussane i Montgomery, noko som førte til at eit stort tal bussar vart ståande parkerte i månadsvis; heilt til lovene som tillet segregering på offentlege kommunikasjonsmiddel vart oppheva. Denne hendinga var med på å setja i gang fleire protestar mot segregeringa.
I 1956 kom høgsteretten i USA fram til at segregering av svarte og kvite på bussar var grunnlovsstridig.
Bakgrunn og æresvisingar
Parks hadde vore medlem av National Association for the Advancement of Colored People (NAACP) og aktiv i raserørsla sidan tidleg på 1950-talet, og vart etter dette eit føredøme i rørsla. Ho vart kalla Borgarrettsrørsla si mor. Rosa Parks fekk fleire æresprisar for engasjementet sitt, mellom anna Kongressen si gullmedalje i 1999 og Presidential Medal of Freedom i 1996, begge er rekna mellom dei høgaste sivile utmerkingane i USA. I 1994 fekk ho Rosa Parks fredspris i Stockholm.
I 2001 fekk ho oppkalla etter seg ein park og eit museum i Montgomery. Ho døydde 24. oktober 2005 på ein pleieheim i Michigan, og vart som den første kvinna og den andre farga personen i USA si historie lagt på paradeseng i Kongressen fram til gravferda.
Pozzuolibukta
Pozzuolibukta er ei lita bukt vest for Napoli. Ho ligg nordvest i Napolibukta.
Manabu Komatsubara
Han spela for klubbane Shonan Bellmare og Ventforet Kofu.
Eggemysteriet
Lost in the Andes!, på norsk kalla Eggemysteriet, er ein teikneserie med Donald Duck, skriven og teikna av Carl Barks. Teikneserien vart utgjeven i 1949 i Dell Comics' Four Color Comics nr. 223, og handlar om Donald og nevøane hans, Ole, Dole og Doffen, som reiser til Andes i Sør-Amerika for å finna opphavet til nokre mystiske firkanta (kubiske) egg dei oppdaga på eit museum i Andeby.
Teikneserien kom ut i Noreg i bladet Donald Duck & Co nr. 13–17 våren 1963 og er truleg den mest omtala Donald-historia i landet, mellom anna på grunn av at det mystiske firkantfolket snakkar nynorsk med vossasvip i den norske omsetjinga. Eggemysteriet er rekna som ein teikneserieklassikar og har vore kåra til den beste Donald-historia av lesarar i Skandinavia og Tyskland.
Don Rosa skreiv og teikna ein oppfølgjar, Return to Plain Awful («Tilbake til Gufseplassen») i samband med 40-årsjubileet til Eggemysteriet i 1989. I oppfølgjaren drar Donald og nevøane, denne gongen saman med Skrue McDuck, attende til sivilisasjonen dei møter i originalhistoria.
Samandrag
Historia handlar om Donald og nevøane Ole, Dole og Doffen. Dei er medlemmer av ein museumsponsa ekspedisjon, der ein leiter etter kjelda til nokre firkanta «artefakter» oppbevart i museet i Andeby, som viste seg å vera firkanta egg då Donald miste ein i golvet og knuser han. Det oppstår ei aukande interesse, både frå vitskapleg og kommersielt hald, til å finna opphavet til desse egga og hønsa som legg dei. Det einaste som er kjent er at dei kom frå Peru og vart funne einkvan stad i Andesfjella.
I løpet av ferda til Sør-Amerika bruker Ole, Dole og Doffen nokre av dei gamle firkanta egga frå museet til å laga ein omelett. Dette fører til at medlemmane av ekspedisjonen vert matforgifta. Når båten deira når Peru, er det berre dei yngste i gruppa, og lågast rangerte i hierarkiet, som er i form til å halda fram med ekspedisjonen: Donald og nevøane hans.
Søkinga deira etter firkanta egg i Andes ser i starten håplaus ut, ettersom dei lokale innbyggjarane anten trur dei er galne eller lettlurte, som kan narrast til å kjøpa falske egg. Omsider møter dei ein gamal mann, som fortel dei korleis far hans ein gong fann firkanta steinar lik dei firkanta egga. Faren hadde funne dei på ein bortkomen utforskar, som hadde kome frå ein nærliggjande dal som er dekt av evig tåke. Utforskaren, som hadde vandra til han vart utmatta, døydde kort tid etter. Faren til den gamle mannen selde seinare nokre av «steinane» i ein lokal landsby og desse enda opp som dei firkanta egga i museet.
Duck-familien følgjer tråkket etter den avlidne utforskaren inn i tåka. Etter dagar med vandring finn dei ein busett dal i fjella, gøymt i tåka. Innbyggjarane der er heilt kubiske, med firkanta hovud og nasar. Dei snakkar nynorsk med vossedialekt som dei lærte av den førre besøkjande, den bortkomne utforskaren. Han var professor Tron Dreyerdal frå Voss og budde i dalen frå 1863 til 1868, som han namngav «Gufseplassen». I den norske omsetjinga syng den fyrste personen Donald og nevøane møter på Gufseplassen «På Vossevangen der vil eg bu, der veks det kløver yver heia». I den amerikanske versjonen syng han på sørstatshymna «Dixie»; «Oh, ah wish ah was in Dixie! Hooray! Hooray!»
Medan dei er i dalen blæs Ole, Dole og Doffen bobler av tyggegummi. Dette er ulovleg på Gufseplassen, sidan det er strengt forbode å laga runde objekt der. Den einaste måten dei kan unngå straff og forlata dalen på, er om Ole, Dole og Doffen lagar firkanta bobler. Dei greier det ved å læra dei firkanta kyllingane å blåsa tyggjegummibobler, og deretter gøyma dei under genserane og lata som dei lagar boblene sjølve.
Duck-familien overtyder den gjestmilde lokalbefolkninga til å la dei gå. Firkantfolket er lei for at dei må dra, sidan dei gav ny informasjon frå verda utanfor til den isolerte sivilisasjonen deira. Dei gjev Donald og nevøane kompasset professoren hadde etterlate på Gufseplassen, som låg oppbevart i eit museum. Når dei forlét dalen, nemner Donald at «folka på Gufseplassen hadde så lite i eige, men var likevel dei lukkelegaste menneska dei nokon gong hadde møtt.»
Donald og nevøane vandrar i dagevis for å sleppa unna tåka, med to firkanta kyllingar i bagasjen. Når dei endeleg kjem ut, er kyllingane framleis i live, men dei måtte eta egga. Fyrst når dei kjem til Andeby att, innser dei at ekspedisjonen var mislukka: Begge kyllingane er hanar og kan dimed ikkje leggja egg. Historia endar med at Donald vert rasande på dei som tør å nemna egg og kyllingar for han.
Bakgrunn
Barks hadde høyrt vitsar om firkanta egg og kyllingar sidan barndommen sin og ville bruka dei som grunnlag for ei historie. Handlinga kombinerer tema og historieelement som Barks ofte brukte i historiene sine. Ein mytisk skapning eller eit legendarisk artefakt som fører til ein eventyrleg ekspedisjon, lang søking etter informasjon, som ofte verkar fåfengd, ein isolert sivilisasjon gøymt frå verda utanfor på grunn av naturtilhøva, Duck-familien som bringer nye idéar med seg men som kan oppfattast som trugslar og ei avslutning der karakterane endar opp med å tapa og kjem heim att tomhendte, er alle slike tema.
Historia har vore rekna som representativ for verka til Barks generelt og var ein suksess i seg sjølv, ofte vørda som mellom dei beste historiene av Barks. Referansar til denne historia dukkar ofte opp i verka til dei som byggjer vidare på arven etter Barks og tilhengjarar av verka hans. Forfattaren sjølv fortalde i eit intervju i 1962 at «Den beste historia mi, teknisk sett, er nok den med dei firkanta egga.»
Eggemysteriet på norsk
Teikneserien vart utgjeven i Noreg i bladet Donald Duck & Co nr. 13–17 1963, og vart mykje omtala på grunn av bruken av nynorsk i omsetjinga til Vivi Aagaard. Donald Duck & Co vert i Noreg utgjeve på bokmål, slik at innslaget av nynorsk vekte åtgaum. På eit vis gjekk Eggemysteriet og firkantfolket inn i den norske språkstriden.
Nr. 16 (utgjeve 17. april 1963) var det fyrste bladet firkantfolket opptredde i, og då bladet vart lagt ut på Deichmanske bibliotek, kom det inn fleire protestar til biblioteket. Av nokre nynorskfolk vart det teke ille opp at nynorsk vart skildra som knapt skjønleg og knytt til eit merkverdig folk i avsides strok, og på denne måten gjort til lått. Leiaren for barneavdelinga på biblioteket, fyrstebibliotekar Rikka Deinboll, la nr. 16 og 17 til sides, slik at saka kunne behandlast av Det rådgivende utvalg for tegneserier i Norge (DRUFT). 24. april vart avgjerda til DRUFT publisert i norske aviser. Utvalet kom samrøystes fram til at «episodene ikke kan sies å være diskriminerende for noen norsk språkgruppe». Samtidig la utvalet til at nynorsken i omsetjinga var full av feil, «med en blanding av gamle og nye former».
Eggemysteriet har kome ut fleire gonger seinare i Noreg. Andre utgåve var i boka «Jeg Donald Duck» i 1974, og i denne versjonen snakka firkantfolket bokmål, som dei hadde lært av ein professor frå Andeby. I alle seinare utgåver er det brukt nynorsk att, og den einaste skilnaden er at språkfeilane frå originalutgåva er retta opp.
I ettertid har Eggemysteriet vorte ein teikneserieklassikar, og historia har fleire gonger vorte kåra til den beste Donald-historia i Noreg.
Petäjävesi gamle kyrkje
Historikk
Kring 1720 vart det gjeve løyve til å byggja eit gravkapell i området. Då budde det få menneske der, og folk ferdast oftast langs med vassdrag. På sommaren ferdast ein gjerne i båt, og på vinteren med slede på isen. Ein bygde kapellet mellom dei to innsjøane Jämsä og Petäjävesi. Kapellet vart erstatta av ei kyrkje bygd i tre på same staden. Kyrkja stod ferdig 1764. Byggmeister for kyrkja var snikkarmeisteren Jacob Clementsson Leppänen, som og teikna henne.
Kyrkja og interiøret
Bygningen er ei krosskyrkje som dannar ein gresk kross. Høge, svakt kanta kvelvingar av furu dekkjer krossarmane. I skjæringspunktet ragar det ein åttekanta mellomkuppel.
Ein går inn i kyrkja gjennom grunnetasjen til klokketårnet. Klokketårnet vart bygd i tida 1820-1821 av Jacob Clementsson Leppänens sin sonson Erkki Leppänen.
Preikestolen er etter tradisjonen rekna å vera eldre enn sjølve kyrkja, og er stilistisk lik preikestolen i Jämsä si førre hovudkyrkje. Altertavla, og truleg tavlene på alterveggen er truleg måla av C. F. Blom i 1843.
Utsida av kyrkja vert prega av det høge valmtaket, i stil med gamal gotisk stil tradisjon.
Zetasletta
Zetasletta er eit frodig lågland i Montenegro. Det strekkjer seg frå Podgorica i nord til Shkodërsjøen i sør og er den største sletta i landet. Den gjennomsnittlege høgda er 40 meter over havet.
Namnet Zeta kjem frå ei tidleg rot som tyder «innhausting». Det kan virke noko forvirrande at elva Zeta ikkje renn over Zetasletta, men over ei anna viktig sletta i Montenegro, Bjelopavlićisletta.
Sidan det er få sletter og dyrkbare område i Montenegro er Zetsletta eit av dei tettast folkesette områda i Montenegro. Det store vinområdet Plantaže ligg på Zetasletta. Det vert òg dyrka ein del middelhavsfrukt og grønsaker her.
Podgorica lufthamn ligg på Zetasletta og det same gjer eit aluminiumsverk som vert rekna som den verste forureiningskjelda på sletta.
Golubovci er den største busetnaden på Zetasletta som er senter i kommunen Golubovci som utgjer store delar av sletta.
Bronsealdergravrøysane i Sammallahdenmäki
Bronsealdergravrøysane i Sammallahdenmäki er nokre gravrøysar frå bronsealderen. Røysane ligg ved landsbyen Kivikylä i kommunen Lappi i Västra Finlands län i Finland. På grunn av sin verdi som eit arkeologisk kulturminne vart røysane teke med på UNESCO si liste over verdsarv i 1999.
Irsk morfologi
Substantiv er delt inn i genusklassar, dei blir bøygd i numerus og kasus, og verb blir bøygd i person og tal. Delar av irsk morfologi er ikkje typisk for ikkjekeltiske indoeuropeiske språk, som bøygde preposisjonar og initial konsonantendring.
Personlege pronomen
Personlege pronomen blir ikkje bøygd i kasus, men dei har tre ulike former, konkunktive, disjunktive og emfatiske former.
Normal ordstilling i irsk er verb-subjekt-objekt. Den forma av subjektet som kjem rett etter verbet blir kalla konjunktiv.
Rodica Mateescu
Aktiv
Rodica Petrescu, gift 1995 med hekkeløparen Mugur Mateescu, høyrde til verdseliten i tresteghopp frå 1994 til -98. Ho kom såleis på femteplass både i EM 1994 og VM 1995 og ho vart nummer 7 i OL 1996.
Anthony Phillips
Anthony Edwin «Ant» Phillips er ein engelsk multiinstrumentalist, mest kjend som den første gitaristen i det britiske bandet Genesis. Han spelte gitar og song korvokal fram til han slutta i 1970, etter innspelinga av det andre albumet deira, Trespass. Han slutta fordi han hadde sceneskrekk og legen hans sa at det beste nok var om han slutta i bandet. Han er kjend måte han spelar 12-strengsgitar på, noko ein kan høyre på dei tidlegaste songane til Genesis.
Rodica Mateescu
Aktiv
Under verdsmeisterskapen i Aten 4. august 1997 presterte Mateescu sitt livs beste hopp og landa på 15,16 meter i fyrste finaleomgang. Ho leia tevlinga til tsjekkiske Šárka Kašpárková i femte omgang også gjorde sitt livs beste tresteghopp og sikra seg gullmedaljen føre Mateescu. Året etter enda Mateescu på fjerdeplass ved EM 1998 med 14,46 m, 4 cm kortare enn bronsemedaljøren.
Irsk morfologi
Personlege pronomen
Viss pronomenet ikkje er postverbalt subjekt, er det den disjunktive forma som blir brukt:
Anthony Phillips
Etter han slutta i Genesis studerte Phillips klassisk musikk (særleg klassisk gitar) og spelte inn fleire innspelingar i lag med Harry Williamson, Mike Rutherford og Phil Collins, blant andre. Han spelte klaverinstrument på demoane til Peter Gabriel i 1976. Det første soloalbumet hans, The Geese and the Ghost, kom ut i 1977.
Rodica Mateescu
Aktiv
Åra 1994–1996 og 1998 vart ho rumensk meister i tresteghopp.
Irsk morfologi
Personlege pronomen
Eit tredje sett av former er dei emfatiske formene, brukt der pronomenet har ekstra vekt:
Anthony Phillips
Phillips gav ut Wise After the Event i 1978 og Sides kom året etter. Ingen av albuma selde særleg bra. I 1981 samarbeidde Phillips med Andrew Latimer frå Camel og medverka på albumet deira The Single Factor (1982).
Rodica Mateescu
Doping
Sommaren 2000 vart Mateescu dømd for bruk av dopingmiddel og stengt ute frå friidrett i 2 år. Ho la opp i 2004, utan å ha vore i nærleiken av tidlegare toppnivå.
Anthony Phillips
Phillips gav ut popalbumet Invisible Men i 1983. Sidan den gong har Phillips laga mykje filmmusikk i England. I 1990-åra gav han ut The Living Room Concert, med akustiske versjonar framført aleine av sine tidlegare songar.
Irsk morfologi
Possessive pronmen
<!-- Possessive pronomen i irsk fører til initiale konsonantendringar.
mo "my" lenites; m’ precedes vowels
do "your (sg.)" lenites; d’ precedes vowels
a "her" takes the radical of a consonant and adds an h to a vowel
ár "our" eclipses
bhur "your(pl.)" eclipses
The forms a and ár can also blend with certain prepositions: The object of a verbal noun is governed by the genitive:
If the object of the verbal noun is a pronomen, that pronomen is possessive:
Interrogative pronomen
Interrogative pronomen er det same som spørjepronomen.
Eksempel:
<!--
Inflected prepositions
As the object of a preposition, a pronomen is fused with the preposition; one speaks here of «inflected» or «conjugated» prepositions.
-->
Disjunktive talord
Desse talorda blir brukt i matematikk, for tidsuttrykk, telefonnummer, og etter substantiv i former som bus a trí déag «buss 13» eller seomra a dó «rom 2».
Ikkjemenneskelege konjunktive talord
Desse talorda blir brukt for å telje andre objekt enn menneske, t.d. capall «hest» «Ein» som eit pronomen er attgjeve som ceann (lit. «hovud») når det gjeld ting og dyr, t.d.:
Menneskelege konjunktive talord
Desse talorda blir brukt for å telje menneske, t.d. páiste, 'barn' «Ein» som eit pronomen er attgjeve med duine (lit. «person») for menneske. Dei andre «personlege» talorda kan også bli brukt pronominalt, t.d.:
Høgare tal er attgjeve med dei ikkjemenneskelege konjunktive talorda: trí pháiste déag, fiche páiste osb.
Verb
Verb frå Klasse 1 (einstava stamme) med palatal utlyd: bris, 'bryte'
Verb frå Klasse 2 (fleirstava stamme) med ikkjepalatal utlyd: ceannaigh, 'kjøpe'
Jiro Hiratsuka
Jiro Hiratsuka er ein tidlegare japansk fotballspelar.
Han spela for klubben Shonan Bellmare.
Aina Willumsen
Aina Brit Kari Willumsen er ein norsk lokalpolitikar for Arbeidarpartiet. Ho var ordførar i Træna kommune i Nordland frå 2003 til 2011. Partiet hadde reint fleirtal i kommunen med 7 av 11 representantar.
Tidvassenergi
Tidevassenergi er når tidvatnet generera elektrisitet ved å driva ein generator. Det er i hovudsak to metodar som er vorte brukt for å utnytta denne energien. Den eine er at ein utnyttar vatnet si fallhøgde. Tidvatnet vert demt ute når det kjem inn mot land, og då kan det kontrollerast inn mot eit skovlhjul. Så vert det demt oppatt når det skal ut, og det kan kontrollerast mot det same skovlhjulet. Den andre måten er ein undersjøisk turbin som utnyttar straumen i vatnet. Ein kan seie at det er turbinar som står under vatn. Turbinane har påmontert ein eller to rotorar som er festa til ein aksling som driv ein generator. Fordelen med dette anlegget er at det er svært skånsamt for miljøet. Det viser nesten ikkje frå overflata. Dei vil no prøve ut dette i Kvalsundet i Tromsø. Der skal det lagast eit tidvassenegiverk med fire store turbinar.
John Silver
I 1973 spelte Anthony Phillips, Mike Rutherford og Phil Collins spelte inn ein song tileigna Silver, kalla «Silver Song». Denne songen finst på album av Phillips.
Tarakløfta
Tarakløfta (serbisk Kanjon Tare) er den lengste kløfta eller ravinen i Montenegro og heile Europa og den nest lengste i verda etter Gran Canyon i Arizona. Ho er 82 km lang og 1 300 meter på det djupaste. Kløfta er innskriven på UNESCO si verdsarvliste og er ein del av Durmitor nasjonalpark. Elva Tara renn gjennom kløfta.
Det er steinete terrassar, sandstrender, høge klipper og meir enn 80 store grotter langs kløfta.
Det er populært å rafte nedover Tara gjennom Tarakløfta, hovudsakleg frå Brstnovica til Sćepan Polje, ei 18 km lang rute som tar 2-3 timar. Dette er òg den brattaste delen av elva og 21 av 50 stryk i elva ligg langs dette stykket.
Bosniske og montenegrinske styresmakter hadde planar om å byggje ei demning i elva Drina, som Tara munnar ut i, og slik fylle kløfta med vatn. Desse planane vart derimot skrinlagd i april 2005 etter massive protestar. I september 2006 vart det derimot signert ein avtale mellom det slovenske selskapet Petrol og det montenegrinske selskapet Montenegro-bonus om å byggje eit vasskraftverk som vil øydeleggje kløfta.
Kohei Usui
Kohei Usui er ein tidlegare japansk fotballspelar.
Han spela for klubbane Shonan Bellmare, Yokohama FC, Montedio Yamagata og Tochigi SC.
Malvik Idrettslag
Malvik Idrettslag er eit idrettslag heimehøyrande i Malvik i Sør-Trøndelag. Laget vart stifta 1. februar 1933 og har vore aktivt med i fotball, friidrett, handball, orientering, padling, ski, symjming, sykling og tennis. Lagsfargane til Malvik IL er raude trøyer og svarte bukser.
Malvik sitt fotballag for menn deltok i 2019 på nivå 6 i seriesystemet.
Ringnebbdukkar
Ringnebbdukkar (Podilymbus podiceps) er ein fugl i dukkarfamilien. Utbreiingsområdet for arten er store delar av Amerika frå Canada sørover til og med Brasil. Han er ein sjeldan gjest i Europa og Noreg.
Val Medel
Val Medel er ein sidedal på høgresida av Surselvadalen i Graubünden i Sveits. Dalen er kring 15 km lang og strekkjer seg frå Disentis (1100 moh) og sørover til han endar ved Lai da Sontga Maria-reservoar ved Lucmagnpasset (1906 moh). Det går ein veg gjennom dalen og over Lucmagnpasset til Ticino.
Striden om Kaprolathøgda
Slaget om Kaprolat og Hasselmann fann stad i Karelen under Den finske framhaldskrigen under andre verdskrigen.
Val Medel
Dei nedre tre kilometrane i dalen dannar ei smal kløft, kalla Medelserschluch eller Las Ruinas, som opnar opp i den grøne og frodige Trogdalen ved landsbyen Curaglia.
Striden om Kaprolathøgda
«Kaprolat» var saman med den nærliggande stillinga «Hasselmann» tyske nemningar på stillingar på kvar sin kolle i det austlege Karelen på russisk side av grensa under andre verdskrigen. Stillingane låg vest for den vesle karelske byen Louhi. Ved ein sovjetisk offensiv i juni 1944 vart rundt 120 norske frontkjemparar drepne og 23 døydde i sovjetisk fangenskap. Dette tapet, totalt rundt 143, er det største tapet som har råka ei norsk landstridavdeling nokon gång.
Val Medel
Den einaste kommunen i dalen er Medel (Lucmagn), som består av mange landsbyar, grender og isolerte busetnader på begge sider av dalen. Den største og nordlegaste landsbyen er Curaglia.